kardosdrur/scandi-wiki huggingface dataset:
Röttenbach

Röttenbach er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern.

Kommunen huser mange pendlere, der har deres arbejde i Erlangen.
Nabokommunerne til Röttenbachs er Adelsdorf, Heßdorf og Hemhofen.
Ford Junior

Ford Junior var det navn de små europæiske Ford vogne, Ford Model Y og senere Ford Model C, blev markedsført under i Skandinavien. Model Y hed Ford Junior Popular og da Model C kom til i 1935 hed de Ford Junior de Luxe.

Ford Junior Popular (Model Y) kom på markedet i 1932 i Danmark. Modellen havde verdenspremiere 19. februar 1932 efter blot 9 måneders udviklingsarbejde og blev introduceret nogle måneder senere i Danmark (måske ved en biludstilling i Forum?).
Bilerne blev som hovedregel importeret "knocked down" fra Fords fabrik i Dagenham syd for London og færdigsamlet på Fords nye fabrik (1924) i Sydhavnen. Der blev brugt danske materialer hvor man kunne – for eksempel var klædet til indtrækket danskfremstillet, ligesom det var Dyrup der leverede cellulosemalingen som bilerne blev malet i.
Ford Junior Popular havde en 4 cylindret motor på 933 cm³ der ydede 21 Hk. Den havde 3 fremadgående gear hvoraf 2det og 3die var med synkomesh. Efter sin samtid blev Popular regnet for en meget økonomisk bil med 14 km/l.

I 1935 kom Ford Junior de Luxe (Model C) til. Det var en lidt større bil og motoren var en 1172 cm³ motor der ydede 34Hk. Samme gearkasse som Popular.

I februar 1937 samledes et antal Ford Junior de Luxe Cabrio-Limousine på fabrikken i København. Det var i virkeligheden et "restparti" Ford Eifel, som ikke var nået at blive samlet, da Ford i Køln gik over til den nye Ford Eifel i efteråret 1936. Det blev begyndelsen til import af knocked down biler fra Tyskland, idet Ford ønskede at behage de tyske (nazistiske) myndigheder ved at etablere eller øge exporten fra den tyske fabrik.

Omkring 1938 begyndte man at markedsføre modellerne fra Tyskland under samme navn som i hjemlandet, Ford Eifel. De tyske modeller afveg i fronten fra de engelske, så det virkede ikke logisk at Ford havde to forskellige biler med samme modelnavn (Ford Junior).

Kilder 
 Ford Junior registerets hjemmesides afsnit om Eifel
 Det engelske Ford Junior registers hjemmeside

Eksterne henvisninger 

 Ford Junior-registeret i Dansk Veteranbilklub 
 Ford Model Y & C Register – førende engelsk klub for Ford Junior 

Junior
Små mellemklassebiler
Biler introduceret i 1932
Prins Bertil af Sverige

Prins Bertil af Sverige, hertug af Halland (Bertil Gustaf Oscar Carl Eugen; født 28. februar 1912, død 5. januar 1997) var prins af Sverige og hertug af Halland. 

Prins Bertil var søn af kong Gustav VI Adolf af Sverige og hans første hustru, prinsesse Margaret af Connaught. Hans ældste bror, arveprins Gustaf Adolf af Sverige, døde i 1947, og efterlod en et år gammel søn, samtidig ved at alle de andre arvinger til tronen havde mistet deres rettigheder som følge af deres ægteskaber. Dermed var chancerne store for at Bertil en dag ville blive regent.

Som følge heraf valgte prins Bertil ikke at gifte sig med walisiske Lilian Davies, eftersom dette ville fjerne hans arveret. Hans far levede imidlertid længe nok til, at Bertils nevø Carl XVI Gustaf blev myndig, og den nye konge gav Bertil tilladelse til at gifte sig med Lilian Davies. Brylluppet fandt sted den 7. december 1976. Indtil prins Carl Philips fødsel i 1979 var prins Bertil fortsat først i arvefølgen.

Da arveloven blev ændret i 1980 blev arveretten til tronen indskrænket til kun at gælde efterkommerne af Carl XVI Gustaf, men der blev alligevel gjort en undtagelse for prins Bertil, således at han fortsat var i arverækken efter kongens børn.

Prins Bertil var en meget populær mand. Han havde en stor interesse for biler, og var også ivrig tilhænger og udøver af en række idrætter, blandt andet tennis.
 

Hertuger af Halland
Frimurere fra Sverige
Svenskere i 1900-tallet
Personer fra Stockholm
Huset Bernadotte
Prinser fra Sverige
Ib Eisner

Ib Eisner (19. maj 1925 i København – 7. april 2003 på Frederiksberg), søn af Maskinarbejder Christian Alfred Eisner og Andrea Sofie Zøllner, var en dansk kunstmaler og far til Jeppe Eisner og Morten Eisner.

Eisner, der var uddannet fra Teknisk Skole og elev af Anton Hansen og Viggo Brandt, blev i 1945 optaget på Det Kongelige Danske Kunstakademi, hvor han læste hos Kræsten Iversen (1886-1955), Olaf Rude (1886-1957) og Axel Jørgensen (1890-1963).

I de tidligere 1950'ere opdagede han karakteristiske motiver, som fik betydning for hele hans produktion. Han helligede sig motiver fra de umiddelbare omgivelser, bl.a. blev Dyrehavsbakken et motiv, der gik igen i hans værker. Andre motiver er Tivoli, Frederiksberg og Bornholm. Mange af Eisners billeder var stilleben, og mange af dem blev populære gennem reproduktion – det gælder bl.a. Ballonmanden (1955), Sankt Hansaften (1959) og Nymåne, Bakken (1964).

Ib Eisner er begravet på Solbjerg Parkkirkegård på Frederiksberg.

Eksterne henvisninger 
 
 

Malere fra Danmark
Personer fra København
Miss Universe 1960

Miss Universe 1960 var den 9. Miss Universe konkurrence. Den blev afholdt 9. juli i Miami Beach i Florida, USA. Miss USA, den 18-årige Linda Bement, vandt konkurrencen.

Results

Placeringer

Placeringer

Placeringer

Resultater

Scores

Resultater

Scores

Specielle Priser 
 Venlighed:  Burma, Myint Myint May
 Fotogen: , Daniela Bianchi

1960
Spardorf

Spardorf er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Uttenreuth.

Geografi 
Nabokommuner er (med uret fra nord):
Marloffstein, Uttenreuth, Buckenhof, Erlangen

Spardorf ligger cirka fem kilometer norøst for Erlangen i dalen til floden Schwabach og nedenfor højdedraget med Marloffstein. Spardorf er oplandskommune til Erlangen.
Net-ID

Net-ID er et digitalt identifikationssystem udviklet af PBS og pengeinstitutterne i Danmark. 
Net-ID kan bruges til at verificere brugerens identitet på forskellige websteder.
Systemet er baseret på de danske netbankers sikkerhedssystem, og benyttes ved at man logger ind gennem sin netbank.

Se også
Digital signatur

Eksterne henvisninger

Net-IDs hjemmeside hos PBS 

Computer adgangskontrol
Kryptografi
Nets
Markærenpris

 
Markærenpris (Veronica arvensis), ofte skrevet mark-ærenpris, er en 3-20 cm høj urt, der i Danmark vokser på agerjord og tørre skrænter.

Beskrivelse 
Markærenpris er en enårigt, urteagtig plante med en opret eller opstigende vækst. Stænglerne er oftest forgrenede, og de er forsynet med ret stive hår. Bladene sidder modsat og de er ægformede med groft takket rand. Begge bladsider er græsgrønne og forsynet med mange hår.

Blomstringen sker i april-august, hvor man finder blomsterne siddende i endestillede, løse klaser. De enkelte blomster er 4-tallige, mørkeblå og svagt uregelmæssige. Frugterne er kapsler med flade frø, som spirer særdeles villigt.

Rodnettet består af en lodret pælerod med kraftige siderødder.

Højde x bredde og årlig tilvækst: 0,20 x 0,20 m (20 x 20 cm/år).

Voksested 

Arten er vidt udbredt som markukrudt, men den har sit oprindelige hjemsted i egnene fra Nordafrika over Mellemøsten og Lilleasien til Centralasien og den indiske halvø. I Europa findes den så godt som overalt, hvad der også gælder i Danmark, hvor den også kan findes på tørre skrænter.

Arten findes i det sydlige Mähren, hvor den optræder i ukrudt-plantesamfundet Spergulo arvensis-Scleranthetum annui, som findes i rodfrugtafgrøder og kornmarker på sure og fugtige jorde. Her er den fundet sammen med bl.a. agermynte, agerstedmoderblomst, agertidsel, alm. fuglegræs, alm. hanekro, hyrdetaske, alm. kvik, alm. pengeurt, rundskulpe, spergel, burresnerre, ferskenpileurt, glat vejbred, hvidmelet gåsefod, krumhals, krybende hestegræs, kærgaltetand, lugtløs kamille, markforglemmigej, rødknæ, skivekamille, snerlepileurt, sumpevighedsblomst, vejpileurt og vindaks

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Ærenpris
Breaking the Law

"Breaking the Law" er en single fra det britiske heavy metal-band Judas Priest, oprindeligt udgivet på deres album British Steel fra 1980.  Sangen er en af bandets bedst kendte singler, og genkendes let på dens intro-guitarriff.

Eksterne henvisninger 
 

Judas Priest-singler
Singler fra 1980
Klaus Bundgård Povlsen

Klaus Bundgård Povlsen (født 4. september 1958) er en dansk journalist og vært på TV Avisen.

Han er søn af forfatterne Orla Bundgård Povlsen og Grete Povlsen. Povlsen er uddannet journalist fra Danmarks Journalisthøjskole i 1986, og var fra 1982–1984 i praktik ved Politiken. Efter et år på B.T. blev han i 1987 fastansat ved Politiken, hvor han dækkede Blekingegade-sagen. Efter sagens afslutning blev han tilknyttet bladets Christiansborg-redaktion, hvorefter han fungerede som rejsende reportage-journalist.

I 1997 skiftede han til DR, først som reporter på TV Avisen, senere som vært og redaktør på ugemagasinet Indefra på DR2, der også havde Cecilie Beck som vært. Klaus Bundgård Povlsen skiftede i 2002 til debatprogrammet Debatten, hvor han blev vært. Da rollen som vært for forbrugermagasinet Kontant på DR1 blev ledig i januar 2007, skiftede han imidlertid til hovedkanalen. I 2008 vendte han tilbage til TV Avisen som studievært.

Han er gift med kollegaen Dorte Fals, der har været vært på magasinet Penge.

Eksterne henvisninger 

 

Journalister fra Danmark
Ansatte i DR
Tv-værter fra Danmark
Journalister ved Politiken
Journalister ved BT
Maito Gai

, også kendt som "Gai Sensei", er en fiktiv person fra Naruto-serien. Han er jounin og holdleder for "Team Guy", hvor han træner Rock Lee, Neji Hyuga og Tenten. Han bruger det meste af sin tid med sine elever, dog mest med Lee. 

Lee og Gai har et helt unikt forhold til hinanden – de er ikke familierelateret, men ser fuldstændig ens ud. De bærer begge en grøn, tætsidende fulddragt, orange benvarmere og har begge grydehår / bowlerkugle frisure. Ydermere har Lee taget "mine regler" til sig – han laver sine helt egne og træner efter disse – ligsom Gai. Han mener, at hvis man presser sig selv nok bliver man stærkere. Gai kan finde på, at "gå" 100 omgange om byen Konoha på hænder, hvis han taber til sin ærkerival, Kakashi.

Forholdet mellem Kakashi og Gai minder ikke om andre forhold i Naruto-serien. De kan kappes om alt, og mødes én gang om ugen, hvor de udfordrer hinanden i forskellige decipliner. Da vi møder Gai første gang, er Gai "foran" med 50-49.

Gai personlighed er inspireret af Masashi Kushimotos, forfatterens, egen gymnastiklærer, som han havde i slutningen af det vi i Danmark kalder folkeskolen.

I kamp er Gai specialist i taijutsu, fysisk kamp, hvilket han konstant underviser Lee i.

Figurer fra Naruto
Orla Bundgård Povlsen

Orla Bundgård Povlsen (født 22. april 1918 i København, død 10. oktober 1982 i Kongens Lyngby) var en dansk journalist og digter.

Povlsen var oprindeligt udlært smed. Efter at have været på Roskilde Arbejderhøjskole og Askov Højskole debuterede han i 1943 med en novelle i Social-Demokratens søndagstillæg og blev senere journalist. Først ved dagbladet Hejmdal 1945-1947, siden ved Holbæk Amtstidende 1949-1955.

Povlsen var gift med forfatteren Grete Povlsen og far til journalisten Klaus Bundgård Povlsen.

Han er begravet på Sorgenfri Kirkegård.

Bibliografi 
 Ponny og Pegas (1944)
 Festens Vilkaar (1945)
 Vorherres Biograf (roman, 1947)
 Hverdagsdigte (1953)
 Taagetid (1955)

Eksterne henvisninger 
 Orla Bundgård Povlsen på Dansk Forfatterleksikon
 

Journalister fra Danmark
Digtere fra Danmark
Dansksprogede forfattere fra Danmark
Grete Povlsen

Grete Anna Povlsen f.Olsen (19. november 1915 i København – 12. april 1996) var en dansk forfatter.

Povlsen debuterede med romanen Trojka i 1964 og modtog allerede året efter den første af en stribe anerkendelser for sit arbejde i form af Forfatterne Harald Kiddes og Astrid Ehrencron-Kiddes Legat. Siden 1981 modtog hun Statens Kunstfonds livslange ydelse.

Grete Povlsen var gift to gange, først med Ole Eriksen i 1943. De to blev skilt i 1955 og i 1957 blev Grete Povlsen gift med Orla Bundgård Povlsen, som hun blev skilt fra i 1979. I 1958 fik parret sønnen Klaus Bundgård Povlsen, der er journalist.

Hun er begravet på Sorgenfri Kirkegård.

Bibliografi 
 Trojka (1964)
 Landflygtig (novellesamling, 1966)
 Vejen bort (1971)
 Hvor er du nu, min lille glade ven (1975)
 Hundrede kroner (1976)
 Ligge på landet (1976)
 Ude af billedet (1977)
 Alle de andre (1981)
 Druk – roman om et ægteskab (1981)
 Når alle fugle vender hjem (1981)
 Flasken, du gav mig (1982)
 Ingeborg – en ægteskabshistorie (1985)
 Det tomme sommerhus (1989)
 Leve sit liv (1989)
 En bænk i solen (1993)
 November – vers (1995)

Eksterne henvisninger 
 
 

Romanforfattere fra Danmark
Novelleforfattere fra Danmark
Dansksprogede forfattere fra Danmark
Kvindelige forfattere i det 20. århundrede
John Paul Jones (musiker)

John Paul Jones (født John Baldwin 3. januar 1946) er en engelsk musiker, komponist, arrangør og musikproducer, der er bedst kendt som bassist i Led Zeppelin. Han spiller også en række andre instrumenter, heriblandt mandolin, keyboards, guitar, ukulele, cello.
I øjeblikket er han bassist i bandet Them Crooked Vultures, sammen med Dave Grohl og Josh Homme.

Diskografi

Studiealbum 
 Zooma (1999)
 The Thunderthief (2001)

Soundtracks
 Scream for Help (1985) med Jimmy Page, Jon Anderson og John Renbourn

med Led Zeppelin
 Led Zeppelin (1969)
 Led Zeppelin II (1969)
 Led Zeppelin III (1970)
 Led Zeppelin IV (1971)
 Houses of the Holy (1973)
 Physical Graffiti (1975)
 Presence (1976)
 In Through the Out Door (1979)
 Coda (1982)

med Rolling Stones
Their Satanic Majesties Request (1967)

med Diamanda Galás
 The Sporting Life (1994)

med Heart
The Road Home (1995)

med Them Crooked Vultures
 Them Crooked Vultures (2009)

med Seasick Steve
 You Can't Teach an Old Dog New Tricks (2011)
 Hubcap Music (2013)

Eksterne henvisninger 

 
 

Musikere fra England
Dorte Fals

Dorte Fals (født 20. december 1960) er en dansk journalist og studievært.

Fals blev uddannet cand.jur. fra Københavns Universitet i 1985 og har efterfølgende taget en journalistisk tillægsuddanenlse. I 1986 blev hun ansat som informationsmedarbejder ved Sparekassen SDS, men kom allerede i 1988 ind i tv-verdenen som programmedarbejder ved den københavnske lokal tv-station Kanal 2. I 1989 kom hun til TV 2/Lorry, hvor hun først var programmedarbejder og fra 1990 redaktionschef. I 1999 skiftede hun til DR, hvor hun blev redaktionschef i DR Fakta med ansvar for kulturstoffet, fra 2005 var hun vært på Temalørdag, og siden juni 2007 har hun været vært på magasinet Penge.

Hun er gift med kollegaen Klaus Bundgård Povlsen.

Eksterne henvisninger 
 

Journalister fra Danmark
Tv-værter fra Danmark
Jurister fra Danmark
Rock Lee

Rock Lee er en fiktiv person, skabt af Masashi Kishimoto til serien Naruto. Han adskiller sig fra alle andre ninjaer i sin by, Konoha, ved kun at udøve fysisk kampteknik, taijutsu. Dette skyldes at han ikke kan bruge hans chakra til ninjutsu (her kan nævnes skyggekloner) eller genjutsu (her kan nævnes vrangforstillinger og syner hos modstanderen).

Lee er meget inspireret af sin lærer, Gai sensei, som han også har et meget nært forhold til, da han næsten ser Gai som hans far. Gai er leder af holdet Team Gai, hvor Neji Hyuga, Lee og Tenten også er på.

Lee har også en udsædvanlig tøjstil! Han har, ligesom Gai Sensei, en grøn, stramtsiddende fulddragt på, orange benvarmere (hvor der skjuler sig nogle voldsomt tunge vægte under) og en gryde- / bowler frisure.

Lee er dybt forelsket i Sakura, og vil gøre alt for at beskytte hende. 

Rock Lee kæmper under udskillelses kampen, inden tredje del af chunin eksamen, mod Gaara som kan kontrolere sand som han vil, men han er en meget stærk modstander og da bliver Lee nød til at bruge sin hemmelige teknik, hvor han åbner nogle "porte" der giver ham ekstra kræfter, som f. eks helende kræfter, hurtighed mm. Ved at åbne 5 af de porte laver han jutsu'en Skjult Lotus.
Gaara er dog smart nok til at bytte sig ud med en sandklon så han ikke bliver ramt. Efter jutsu'en kan Lee knap nok bevæge sig og da give gaara nådestødet. Dog kommer Lee's sensei ham til hjælp og afbryder kampen. Rock Lee er hårdt kvæstet efter den hårde kamp og får konstateret, at han aldrig vil kunne blive en rigtig ninja igen. Lee bliver meget ked af det, da det gør at han aldrig kan leve sin drøm fuldt ud som er, at blive en rigtig ninja udelukkende ved hjælp af Taijutsu. Den femte hokage, Tsunade, giver Lee et tilbud om at lave en meget farlig operation, som vil gøre ham til en ninja igen. Lee siger ja og operationen lykkes. 

Figurer fra Naruto
Uttenreuth

Uttenreuth er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den er administrationsby for Verwaltungsgemeinschaft Uttenreuth, som også kommunerne Buckenhof, Spardorf og Marloffstein er med i.

Geografi 
Uttenreuth ligger cirka fem kilometer øst for Erlangen i dalen til floden Schwabach.

Nabokommuner 
Nabokommuner er Dormitz (mod øst), Neunkirchen am Brand (nordøst), Marloffstein (nord), Spardorf (nordvest) og Buckenhof (vest). Mod syd ligger Sebalder Reichswald.
Nordvest FC

Nordvest Football Club (forkortet Nordvest FC, NVFC) var en dansk fodboldklub, hjemmehørende i den nordvestsjællandske by, Holbæk. Klubbens 1. seniorhold afviklede deres hjemmebanekampe på Holbæk Stadion. Nordvest FC blev stiftet den 1. juli 2008 som den professionelle overbygning på Holbæk Bold- og Idrætsforening (HBI) og repræsenterede Holbæk B&I's førstehold med virkning fra 2008/09-sæsonen.

1.+2. holdet samt U-21, U-19, U-17 spillede i lilla trøjer og shorts samt hvide strømper hjemme, og sorte trøjer og shorts ude.

I februar 2014 blev det gjort klart, at overbygningen ville blive opløst ved udgangen af 2013-14-sæsonen. Klubbens førstehold vendte derefter tilbage til navnet Holbæk Bold- og Idrætsforening.

Fodboldafdelingens trup

A-Truppen 
Nordvest FC truppen som den så ud den 5. august 2013.

Kendte spillere 
 Christian Poulsen
 Nicolai Stokholm
 Gilberto Macena
 Clement Kafwafwa
 Niels Tune
 Benno Larsen
 Jørgen Jørgensen

Resultater 
Nordvest FC skabte i 2008-09-sæsonen en stor pokal-overraskelse, da klubben nåede semifinalen, ved blandt andet at besejre Superligaholdene SønderjyskE med 1-0 og AC Horsens med 2-1. Derudover blev 1. divisionsholdet AB sendt ud efter straffesparkskonkurrence. I semifinalen tabte holdet dog til FC København, der vandt 6-1 samlet – 4-0 i Holbæk og 2-1 i Parken. I kampen i Parken scorede Stefan Håkonsson til 1-0 til vestsjællænderne.

I sæsonen 2010/2011 blev NVFC nr. 1 i 2. div. øst og skulle kæmpes om oprykningen med Blokhus FC, vinder af 2. div. vest. Kampene endte 2-2 i Holbæk og 0-0 i Blokhus, og da udemål tæller dobbelt, blev det Blokhus FC (der i dag hedder Jammerbugt FC) der rykkede op i 1. division.

Noter

Eksterne henvisninger 
 www.nvfc.dk - tidligere officiel website for Nordvest FC (fra Internet Archive)
 www.holbaek.fodboldarkiv.dk - omfattende fodboldhistorisk arkiv udarbejdet af Mads Munkholm Jensen

Fodboldklubber under DBU Sjælland
Sport i Holbæk
Etableret i 2008
Vestenbergsgreuth

Vestenbergsgreuth er en købstad (markt) i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Höchstadt an der Aisch.

Geografi 
Vestenbergsgreuth ligger i Industrieregion Mittelfranken. Den omfatter de tidligere selvstændige kommuner Kleinweisach, Frickenhöchstadt, Dutendorf , Frimmersdorf og Vestenbergsgreuth.

Der er 14 landsbyer og bebyggelser: Burgweisach, Dietersdorf, Dutendorf, Frickenhöchstädt, Frimmersdorf, Hermersdorf, Kienfeld, Kleinweisach, Oberwinterbach, Ochsenschenkel, Pretzdorf, Unterwinterbach, Vestenbergsgreuth, Weickersdorf.

Nabokommuner er (med uret fra nord):
Schlüsselfeld, Wachenroth, Lonnerstadt, Uehlfeld, Münchsteinach, Markt Taschendorf, Burghaslach.

I et skovbryn 600m vest for landsbyen Ochsenschenkel ligger det geografiske centrum af Franken
Gruppe 47

Gruppe 47 var navnet på en gruppe af tysksprogede forfattere, der samledes to gange årligt fra slutningen af 2. verdenskrig for at diskutere og kritisere hinandens værker. Formålet var at fremme efterkrigslitteraturen samt at oplyse og opdrage befolkningen til demokrati.

Gruppens historie går tilbage til 1946, hvor Alfred Andersch og Hans Werner Richter udgav tidsskriftet Der Ruf i München. Tidsskriftet var siden 1945 udkommet under censur, og blev forbudt af den amerikanske militærregering i 1947, men udkom igen i 1948. I juli 1947 mødtes bl.a. tidligere skribenter for Der Ruf og besluttede sig for at etablere et nyt litterært tidsskrift under navnet Der Skorpion. De besluttede også at mødes regelmæssigt for at læse hinandens manuskripter igennem og kritisere dem. Første møde blev holdt i september samme år, og gruppen blev af Hans Georg Brenner døbte Gruppe 47. Hans Werner Richter blev anset som gruppens grundlægger, idet han havde indkaldt kredsen af forfattere. Han ledte også møderne, og bestemte i starten hvem der skulle inviteres. Senere kom deltagerne med forslag.

Frem til 1960'erne dominerede gruppen den vesttyske litteratur. Det sidste møde i gruppen fandt sted i 1967, men først ved afskedsmødet i Saulgau i 1977 blev gruppen formelt opløst. Årsagen til sammenbruddet var politiske meningsforskelle.

Medlemmer 
 Ilse Aichinger
 Carl Amery
 Alfred Andersch
 Ingeborg Bachmann
 Jürgen Becker
 Peter Bichsel
 Johannes Bobrowski
 Heinrich Böll
 Nicolas Born
 Paul Celan
 Friedrich Christian Delius
 Günter Eich
 Hans Magnus Enzensberger
 Hubert Fichte
 Erich Fried
 Heinz Friedrich
 Günter Grass
 Walter Maria Guggenheimer
 Peter Handke
 Helmut Heißenbüttel
 Wolfgang Hildesheimer
 Gustav René Hocke
 Walter Höllerer
 Walter Jens
 Uwe Johnson
 Joachim Kaiser
 Hellmuth Karasek
 Erich Kästner 
 Alexander Kluge
 Wolfgang Koeppen
 Walter Kolbenhoff
 Barbara König
 Karl Krolow
 Siegfried Lenz
 Reinhard Lettau
 Jakov Lind
 Hans Mayer
 Ivan Nagel
 Rüdiger Proske
 Fritz J. Raddatz
 Marcel Reich-Ranicki
 Ruth Rehmann
 Hans Werner Richter 
 Toni Richter
 Klaus Roehler
 Peter Rühmkorf 
 Hans Sahl
 Franz-Joseph Schneider
 Ilse Schneider-Lengyel
 Wolfdietrich Schnurre
 Martin Walser
 Peter Weiss
 Dieter Wellershoff
 Wolfgang Weyrauch
 Ror Wolf

Eksterne henvisninger 

Litteratur fra Tyskland
Wachenroth

Wachenrother en købstaqd (markt) i Landkreis Erlangen-Höchstadt i Regierungsbezirk Mittelfranken i den tyske delstat Bayern. Wachenroth ligger ca. 20 kilometer nordvest for Erlangen i dalen til floden Reiche Ebrach ved den sydlige udkant af Steigerwald.

Geografi 
Nabokommuner er (med uret fra nord):
Mühlhausen, Lonnerstadt, Vestenbergsgreuth, Schlüsselfeld

Bydele 
 Buchfeld
 Warmersdorf
 Weingartsgreuth
 Horbach
 Reumannswind
 Volkersdorf
 Oberalbach
 Unteralbach
 Eckartsmühle
Steigerwald

Steigerwald er en naturpark, der ligger i den nordlige del af Bayern mellem de fire byer Bamberg, Schweinfurt, Würzburg og Nürnberg. Mod nord afgrænses området af floden Main og mod øst af Regnitz. Mod syd dannes grænsen af 
Aisch, mod vest igen af Main og i forlængelse af den en linje fra Marktbreit over Uffenheim til Bad Windsheim. Landskabet er præget af løv- og nåleskove og vinavl.

Geografi 
Steigerwald ligger ved skæringspunktet for Regierungsbezirkene Unter-, Mittel og Oberfranken. Det præcise skæringspunkt er markeret af en sten: Dreifrankenstein .

Steigerwald dækker et areal på 1.280 km², hvoraf halvdelen er beskyttet som Landschaftsschutzgebiet.

Markante bakker i Steigerwaldes er:
 Scheinberg, 499 m (højeste punkt i Steigerwald)
 Hoher Landsberg, 498 m 
 Zabelstein, 488 m 
 Knetzberg, 487 m 
 Schwanberg, 474 m
 Friedrichsberg, 473 m
 Frankenberg, 463 m

Turistruten Steigerwald-Höhenstraße går gennem Steigerwald i retning nord-syd.

Landkreise 
Landkreis Bamberg 
Landkreis Erlangen-Höchstadt 
Landkreis Haßberge 
Landkreis Kitzingen 
Landkreis Neustadt an der Aisch-Bad Windsheim
Landkreis Schweinfurt

Eksterne henvisninger 
Tourist-Information Steigerwald
Mein Steigerwald

Skove i Tyskland
Naturparker i Bayern